Moldovas Republikas Neatkarības deklarācija

Moldovas Republikas Neatkarības deklarācija () bija dokuments, ko 1991. gada 27. augustā pieņēma Moldovas Republikas parlaments pēc PSRS augusta apvērsuma mēģinājuma neveiksmes.

Deklarācija apgalvoja, ka pastāv Moldovas "tūkstošgadīga vēsture" un "nepārtraukts valstiskums" vēsturiskās un etniskās robežās, un oficiālā valoda ir minēta kā rumāņu, lai gan Konstitūcija valodu sauc par moldāvu un tas vēlāk izraisīja daudzus strīdus par nacionālo identitāti. Šis Moldovas Republikas dibināšanas akts tiek svinēts kā valsts diena vai Neatkarības diena.

Deklarācija atzina par spēkā neesošiem Kičikkainardžas (1775) un Bukarestes miera līgumu (1812) starp Krieviju un Turciju, apsūdzot abas puses savas valsts teritorijas sadalīšanā; par spēku zaudējušiem tika atzīti arī PSRS 1940. gada 2. augusta likums “Par savienotās Moldāvijas PSR izveidošanu” un 1939. gada 23. augusta Molotova-Ribentropa pakts, jo tie pieņemti, neņemot vērā teritorijas iedzīvotāju viedokli.

Oriģinālais dokuments, ko 1991. gadā apstiprināja un parakstīja 278 parlamenta deputāti, kā likās, tika sadedzināts 2009. gada aprīļa Moldovas parlamenta vēlēšanu grautiņos, tomēr tas pats vai identisks dokuments tika atrasts 2010. gadā.

 Pārdņestra 
Moldovas Neatkarības deklarācija skaidri un tieši pieprasa Moldovas suverenitāti pār Pārdņestras teritoriju kā "mūsu tautas vēsturiskās un etniskās teritorijas sastāvdaļu". Tas izraisīja strīdus, jo šajā reģionā esošie separātisti 1990. gadā pasludināja neatkarību no Moldovas PSR un izveidoja Piedņestras Moldāvijas Padomju Sociālistisko Republiku (PMPSR); tomēr ne Padomju Savienība, ne Moldovas PSR to nebija atzinusi par likumīgu padomju republiku.

 Atsauces 

 Ārējās saites 

Kategorija:Moldovas vēsture